**PODALJŠANO BIVANJE - OPB**

**Urnik podaljšanega bivanja**

Podaljšano bivanje se prične ob 12.15 in traja do 16.30 ure.

**Telefonska številka: 041 974 961**

Telefonska številka OPB se uporablja le v izrednih primerih (če otroka ne boste uspeli prevzeti do 16.30, nesreče ipd.).

**Prevzem učencev**

**Učence lahko prevzamejo le osebe, za katere imamo PISNO dovoljenje**. Na prijavnice ste napisali osebe, ki bodo v letošnjem šolskem letu prevzemale otroka. Vsako spremembo pa morate pisno javiti (e-mail, publikacija, list papirja).

Otroci do dopolnjenega 7. leta morajo imeti na poti v šolo ter domov spremstvo polnoletne osebe. Spremljevalci so lahko tudi otroci, starejši od 10 let in mladoletniki, če to dovolijo starši, skrbniki oziroma rejniki otroka (pisno soglasje, obrazec dobite v tajništvu). Učenci 2. razreda in starejši lahko prihajajo v šolo in odhajajo domov tudi sami, v kolikor ste tako označili na prijavnici oziroma nas o tem pisno obvestili.

**Vstop v učilnice staršem ni dovoljen.** Ob prihodu potrkajte na vrata in poiščite učitelja v oddelku. Nato vrata učilnice zaprete in počakate na otroka na hodniku. Učence navajamo na samostojnost.

**Domača naloga**

Učenci imajo v PB odmerjen čas za pisanje domače naloge, vendar to zaradi različnih dejavnosti ni vedno izvedljivo. Učitelji PB pomagajo pri pisanju in pregledu naloge, vendar je še vedno dolžnost staršev, da domačo nalogo tudi pregledajo.

**Kosilo in malica**

Učence učitelji PB peljejo na kosilo. Popoldansko malico razdelijo glede na čas kosila in popoldanske aktivnosti. Učenci so na popoldansko malico lahko naročeni v šoli ali jo prinesejo s seboj.

**Sodelovanje s starši**

Starši lahko v stik z učiteljem PB stopite v času govorilnih ur in na roditeljskih sestankih ali kontaktirate preko službenega e-naslova. Razgovori v času, ko pridete po otroka niso mogoči.

**Prinašanje mobitelov ni dovoljeno. Prinašanje sladkarij ni dovoljeno. Kajenje v okolici šole ni dovoljeno, tudi v času izven pouka.**

Pripravila:

Tanja Fajfar, vodja aktiva PB